Centrum  vedecko-technických  informácií  
 Slovenskej republiky

 Lamačská cesta 8/A,  812 23  Bratislava

Správa zo zahraničnej pracovnej cesty č. 71, 72 / 2010

1.	Účastníci ZPC:

Zamestnanci CVTI SR, Lamačská cesta 8/A, 811 04 Bratislava:

Mgr. Ľudmila Hrčková – vedúca Oddelenia pre hodnotenie publikačnej činnosti (aktívna znalosť anglického a švédskeho jazyka)

Mgr. Marta Dušková – pracovník Oddelenia pre hodnotenie publikačnej činnosti (aktívna znalosť anglického a nemeckého jazyka)

2.	Zahraničná pracovná cesta:

Miesto konania: Národní technická knihovna, Praha, Česká republika

Termín a trvanie: 5. – 8. 12. 2010

Organizátor podujatia: 

GreyNet International (Javastraat 194-HS 1095 CP,  Amsterdam, Holandsko)
Národní technická knihovna (Technická 6, 160 80, Praha, Česká republika) 

Účel cesty:

Medzinárodná konferencia Grey Literature -  GL 12
Medzinárodný seminár Seminář ke zpřístupňování šedé literatury, 3. ročník – aktívna účasť (prednáška: Súčasný stav a zámery v zhromažďovaní a sprístupňovaní sivej literatúry v CVTI SR – autor: Mgr. Marta Dušková)
Účasť na konferencii a seminári z dôvodu implementácie do národného projektu NITT SK

Náklady na cestu hradí: 

CVTI SR prostredníctvom projektu NITT SK; náklady spojené  s konferenčnými poplatkami  novým členom medzinárodnej organizácie GreyNet International pri prvej účasti na konferencii Grey Literature hradí GreyNet International – 2 x 495 €.

Náklady:

cestovné (vlak): 2 x 35,30 €
pobytové náklady (stravné, vreckové, ubytovanie): 2 x 5460 CZK
iné výdavky (miestna doprava – metro): 2 x 220 CZK

3.	Rámcový program pobytu:

5.12.2010 
GreyNet Award 2010 - Pracovné stretnutie asociatívnych a inštitúcionálnych členov  medzinárodnej organizácie GreyNet International.
6.- 7.12.2010 
Konferencia Grey Literature GL 12, Národní technická knihovna, Praha, Česká republika.
8.12.2010 
Seminář ke zpřístupňovaní šedé literatury, 3. ročník, Národní technická knihovna, Praha, Česká republika.

Podrobný program konferencie Grey Literature GL 12: http://www.textrelease.com/gl12program.html 
Podrobný program Semináře ke zpřístupňovaní šedé literatury, 3. ročník: http://www.nusl.techlib.cz/images/Program_seminar_2010.pdf 

4.	Stručný priebeh rokovaní, resp. študijného pobytu:

5.12.2010 19.00 – 20.00 GreyNet Award 2010 
GreyNet Award 2010  je pracovné stretnutie asociatívnych a inštitúcionálnych členov  medzinárodnej organizácie GreyNet International, ktoré sa uskutočňuje vždy večer pred začiatkom konferencie. Riaditeľ GreyNet International – Dominic J. Farace privítal nových členov združenia GreyNet International a predstavil riaditeľov inštitúcií ako aj zástupcov inštitúcií na konferencii GL 12:
I.	Centrum vedecko–technických informácií SR (CVTI SR), riaditeľ: prof. RNDr. Ján Turňa, CSc, na konferencii v zastúpení Mgr. Ľudmily Hrčkovej, Mgr. Marty Duškovej (kontaktná osoba pre komunikáciu s GreyNet International v CVTI SR).
II.	Information International Associates (IIA USA), predseda: Bonnie C. Carroll, podpredseda: Pat Powell.
Ďalším bodom programu bolo odovzdávanie výročných cien GreyNet Award za významný prínos v oblasti sivej literatúry členom združenia GreyNet International:
I.	Christiane Stock (L’Institut de l’Information Scientifique et Technique - Francúzsko) za rozvoj medzinárodnej databázy sivej literatúry – OpenSigle a jeho transformáciu na OpenGrey.
II.	Joachim Schȍpfel (Université Charles de Gaulle Lille – Francúzsko) za publikovanie o sivej literatúre – publikácia Grey Literature in Library and Information Studies.

6.12.2010 9.00 – 19.00 Konferencia Grey Literature GL 12
Medzinárodná konferencia o sivej literatúre Grey Literature GL 12 sa v tomto roku konala už po 12.-krát. Prvý deň konferencie sa zameriaval na teoretické aspekty sivej literatúry z rôznych pohľadov. Medzi najzaujímavejšie príspevky patrili:
I.	Legal Issues in Grey Literature (Radim Polčák – Masarykova univerzita Brno, Ústav práva a technológií, Česká republika) – autor príspevku sa zaoberal právnymi aspektami sivej literatúry v kontexte dodržiavania autorského zákona, ochrany osobných údajov a ochrany dát, v príspevku popísal ťažkosti sprístupňovania sivej literatúry v nadväznosti na dodržiavanie zákona.
II.	Towards a Prague Definition of Grey Literature (Joachim Schȍpfel - Université Charles de Gaulle Lille, Francúzsko) – v príspevku bola prezentovaná nová definícia sivej literatúry, tzv. Pražská definícia, ktorá vychádza z definícii sivej literatúry prezentovaných v Luxemburgu v roku 2004 a v New Yorku v roku 2007. Nová definícia umožní lepšiu prácu so sivou literatúrou knižnično-informačným pracovníkom pri získavaní a sprístupňovaní sivej literatúry.
III.	An Analysis of Current Grey Literature Document Typology (Petra Pejšová – Národní technická knihovna, Česká republika a Marcus Vaska – Health Information Network Calgary, Kanada) – autori v príspevku predstavili komparatívnu analýzu rôznych typológií sivej literatúry, nakoľko v medzinárodnom meradle sa jednotlivé typológie sivej literatúry odlišujú a sivú literatúru ponímajú v užšom i širšom kontexte. Určenie typológie je pre  knižnično-informačných pracovníkov kľúčovou úlohou pri získavaní a sprístupňovaní dokumentov sivej literatúry. 

7.12.2010 9.00 – 16.30 Konferencia Grey Literature GL 12
Druhý deň konferencie bol zameraný na prezentáciu praxe v oblasti sivej literatúry. Medzi najzaujímavejšie príspevky patrili:
I.	From OpenSigle to OpenGrey: Changes and Continuity (Christiane Stock and Nathalie Henrot - L’Institut de l’Information Scientifique et Technique, Francúzko) – cieľom príspevku bolo informovať o trasformácii medzinárodnej databázy sivej literatúry OpenSigle na OpenGrey, ako aj vyzvať bývalé členské krajiny zaniknutého združenia SIGLE k spolupráci. Po skončení konferencie sa konal workshop From OpenSigle to OpenGrey, na ktorom sa rokovalo o budúcnosti OpenGrey a o spolupráci medzi zúčastnenými krajinami, za CVTI SR sa rokovaní zúčastnili: Mgr. Ľudmila Hrčková, Mgr. Marta Dušková).
II.	Invenio: A Modern Digital Library System for Grey Literature (Jerome Caffaro and Samuele Kaplun - European Organization for Nuclear Research CERN, Švajčiarsko) – autor prostredníctvom svojho príspevku detailne predstavil softvér CDS Invenio, ktorý vyvíja CERN ako softvér pre tvorbu digitálnej knižnice sivej literatúry, prednosťami softvéru sú široké možnosti prispôsobenia softvéru pre vytvorenie úložiska sivej literatúry tak vo forme metadát ako aj plných textov.

V dopoludňajších hodinách prebiehali komentované posterové prezentácie (spolu 12), medzi najzaujímavejšie a pre CVTI SR najprínosnejšie patrili:

I.	Delivering Grey Literature with a „Book by Mail“ Lending Library (Deg Farrely – Arizona State University, USA – autor prezentoval službu dodávania dokumentov sivej literatúry, tzv. Book by Mail priamo pre čitateľov, ktorí si chcú vypožičať dokumenty sivej literatúry na diaľku.
II.	Publishing the vocabulary of the types of grey literature as linked data (Jindřich Mynarz, Petra Pejšová, Terézia Simandlová – Národní technická knihovna, Česká republika) – cieľom posteru bolo predstaviť účastníkom konferencie pripravovaný slovník typológie sivej literatúry, ktorého príprava sa realizuje v Národní technické knihovne. Vytvorenie takéhoto online slovníka je žiaduce pre komunitu pracovníkov sivej literatúry v medzinárodnom meradle. Účastníci konferencie sa môžu zapojiť do pripomienkovania obsahu slovníka, ako aj prejaviť záujem o spoluprácu na tvorbe slovníka. Za CVTI SR sa do tvorby a pripomienkovania zapojila Mgr. Marta Dušková, ktorá by v budúcnosti mala byť začlenená do pracovnej skupiny na tvorbu online slovníka.

8.12.2010 9.00 – 16.00  Seminář ke zpřístupňovaní šedé literatury, 3. ročník

3.ročník Semináře ke zpřístupňovaní šedé literatury bol venovaný problematike sivej literatúry z pohľadu spracovania v rôznych inštitúciách. Jedným z pohľadov na zhromažďovanie a sprístupňovanie sivej literatúry bol aj náš príspevok s názvom Súčasný stav a zámery v zhromažďovaní a sprístupňovaní sivej literatúry v CVTI SR, ktorý na seminári predniesla za CVTI SR Mgr. Marta Dušková. Medzi zaujímavé príspevky patrili:

I.  Šedá literatura a role Knihovny AV ČR (Zdenka Chmelařová a Jana Doležalová – Knihovna AV ČR, Česká republika) – cieľom príspevku bolo informovať o typológii sivej literatúry v AV ČR, o pripravovanej spolupráci jednotlivých ústavov AV ČR s projektom národného úložiska sivej literatúry v ČR (NUŠL), ako aj informovať o špecifikácii požiadaviek na spoluprácu medzi NTK a jednotlivými ústavmi AV ČR.
II. Právní aspekty licence Creative Commons v prostředí českého práva (Jaromír Šavelka a Michal Koščík – Masarykova univerzita, Právnická fakulta, Ústav práva a technológií, Česká republika) – autori príspevku priblížili problematiku autorských práv a sprístupňovania sivej literatúry v prostredí internetu na základe voľne dostupnej licencie Creative Commons. Na základe rokovaní po ukončení seminára bolo zistené, že na Slovensku nie je zavedené používanie voľnej licencie Creative Commons, nakoľko Autorský zákon č. 618/2003 nepovoľuje používanie tzv. voľných licencií.

5.	Odporúčané závery

Poznatky získané na medzinárodnej konferencii o sivej literatúre Grey Literature GL 12 a na Semináři ke zpřístupňovaní šedé literatury, 3. ročník budú využité pri práci so sivou literatúrou v CVTI SR (definícia a typológia sivej literatúry, online slovník sivej literatúry, atď.). Na základe účasti na uvedených podujatiach sa podarilo pracovníčkam CVTI SR Mgr. Ľudmile Hrčkovej a Mgr. Marte Duškovej nadviazať spoluprácu s nasledovnými zástupcami medzinárodných organizácií a inštitúcií:

-	Dominic J. Farace (riaditeľ GreyNet International) – záujem o publikovanie článku CVTI SR „Present state and plans in collecting and making grey literature accesible in Slovak Centre of Scientific and Technical Information v časopise An International Journal on Grey Literature, ktorý vydáva GreyNet International; záujem o  usporiadanie medzinárodného workshopu GreyNet International o problematike sivej literatúry na Slovensku v CVTI SR; rozvoj aktívnej spolupráce medzi GreyNet International a CVTI SR (konferencie, workshopy, publikovanie a výskum v oblasti sivej literatúry).
-	Christane Stock (L’Institut de l’Information Scientifique et Technique, Francúzko) – účasť pracovníčok CVTI SR na pokonferenčnom workshope From OpenSigle to OpenGrey: Changes and Continuity; rokovania ohľadom zapojenia sa CVTI SR do prispievania a rozvoja databázy sivej literatúry OpenGrey.
-	Jerome Caffaro (European Organization for Nuclear Research CERN, Švajčiarsko) – záujem o prezentáciu systému CDS Invenio ako jedného z možných softvérových riešení digitálnej knižnice sivej literatúry v CVTI SR,
-	Pavel Kocourek (firma INCAD) – konzultácie ohľadom používateľského rozhrania pre vyhľadávanie v digitálnej knižnici sivej literatúry (nadstavbový nástroj FSIS, pôvodný názov FAST),
-	Radim Polčák, Jaromír Šavelka, Michal Koščík (Masarykova univerzita Brno, Ústav práva a technológií ) – diskusia ohľadom východísk sprístupňovania publikácií v digitálnej knižnici sivej literatúry z hľadiska autorských práv (Autorský zákon, Zákon o ochrane osobných údajov, licencia Creative Commons) a poskytnutie kontaktov na odborníkov z danej oblasti v SR (Právnická fakulta Trnavskej univerzity v Trnave a Univerzita P.J. Šafárika Košice),
-	Jana Doležalová (Knihovna Akademie věd ČR) – nadviazanie kontaktu a využitie skúseností KNAV ČR s vytváraním podmienok pre jednotlivé ústavy AV ČR pre prispievanie  dokumentov sivej literatúry do NUŠL s využitím výhod z hľadiska propagácie výsledkov  ústavov AV ČR,
-	Jindřich Mynarz (Národní technická knihovna ) – zapojenie sa CVTI SR do pripomienkovania a dotvárania online slovníka typológie sivej literatúry (Mgr. Marta Dušková) 
-	Petra Pejšová, Iveta Furstová – pozvanie na opätovnú aktívnu účasť pracovníčok CVTI SR na seminári NUŠL – 4. ročník, ktorý sa bude konať 25.10.2011 v NTK, Praha, ČR,
-	Blane K. Dessy (Library of Congress – FLICC-FEDLINK) - pozvanie na 13.ročník konferencie GreyNet GL13, ktorá sa bude konať v dňoch 5. - 6.12.2011 v Library of Congress, Washington D.C, USA.

6.	Prehľad prinesenej dokumentácie a miesto jej uloženia

Conference Program and Abstracts: Twelfth International Conference on Grey Literature : Transparency in Grey Literature, Grey Tech Approaches to High Tech Issues, 6-7 December 2010 / compiled by D. J. Farace and J. Frantzen ;  GreyNet, Grey Literature Network Service. – Amsterdam : TextRelease, December 2010. – 138 p. ; 30 cm. – Author Index. – (GL-conference series, ISSN 1385-2308 ; No. 12).

Grey Literature Repositories / editor Petra Pejšová; authors Marcus Vaska ... [et al.]. – Zlín : VeRBuM, 2010 – 156 p. Sub title: National Technical Library, University of Economics, Prague. ISBN 978-80-904273-6-5. 

Repozitáře šedé literatury / editor Petra Pejšová ; kolektiv autorů Marcus Vaska ... [et al.]. – 1.vyd. – Zlín : VeRBuM, 2010  - 156 s. Pod názvem uvedeno: Národní technická knihovna, Vysoká škola ekonomická v Praze. ISBN 978-80-904273-5-8. 

-	k dispozícii 2 exempláre každej publikácie, dostupnosť: fond CVTI SR a Oddelenie pre hodnotenie publikačnej činnosti CVTI SR.

7.	Osobitne vyhodnotený očakávaný prínos ZPC

Prínosom pre CVTI SR je:
-	nadobudnutie poznatkov z oblasti práce so sivou literatúrou v teoretickom i praktickom kontexte,
-	rozvoj spolupráce v oblasti sivej literatúry v medzinárodnom meradle (GreyNet International, OpenGrey),
-	možné využitie a zapracovanie poznatkov pri práci so sivou literatúrou v CVTI SR,
-	propagácia a informovanie o projekte NITT SK (osobné konzultácie, distribúcia propagačných materiálov o projekte NITT SK asociatívnym a inštitucionálnym členom GreyNet International, ako aj ostatným účastníkom konferencie a seminára, s ktorými bola počas ZPC nadviazaná spolupráca zo strany CVTI SR,
-	implementácia ďalších poznatkov sivej literatúry z hľadiska jej riešenia v rámci národného projektu NITT SK – PS2 štúdie pre hodnotenie potenciálu vedeckých pracovísk v oblasti výskumu, vývoja a transferu technológii s využitím Centrálneho registra evidencie publikačnej činnosti,
-	propagácia CVTI SR v medzinárodnom kontexte:
o	logo CVTI SR umiestnené na titulnej strane zborníka abstraktov z konferencie, medzi podporujúcimi členskými organizáciami GreyNet International,
o	propagačný plagát o činnosti CVTI SR umiestený v zborníku abstraktov na s. 80,
o	uvedenie názvu organizácie a krajiny v zozname participujúcich organizácií GreyNet International v zborníku abstraktov na s.136,
o	CVTI SR predstavené ako nový člen GreyNet International v prezentácii Dominica J. Faraca s názvom What the Future holds in store for GreyNet International: Findings from a Business Report 2010-2011.

8.	Spôsob zverejnenia výsledkov ZPC, prenos získaných informácií

Správa bude zverejnená na intranete CVTI SR v sekcii Správy zo služobných ciest a na webovej stránke MŠVVaŠ SR. Podrobnejšie informácie a prínos budú prezentované na informačnom seminári pre zamestnancov CVTI SR s názvom : Sivá literatúra – svet verzus my, 17.1.2010 v CVTI SR o 9.00 h.

Súhlasíme so zverejnením správy na intranete

Správu spracovali: 	Mgr. Marta Dušková   v. r.   

Mgr. Ľudmila Hrčková  v. r. 

Dátum: 15.12.2010

Správu schválil: 	prof. RNDr. Ján Turňa, CSc.  v. r.